

**ศูนย์ข้อมูลช่องทาง
จำหน่ายทางอ้อม**

\*โปรดพิจารณาแนวทางปฏิบัติของอุตสาหกรรมในท้องถิ่นทั้งหมด (เช่น AdvaMed) และกฎหมายท้องถิ่นเมื่อมีปฏิสัมพันธ์กับบุคลากรทางการแพทย์หรือเจ้าหน้าที่รัฐ

*เวอร์ชัน 1.0*

**นโยบายการให้ยืม ผลิตภัณฑ์ตัวอย่าง และผลิตภัณฑ์เพื่อการสาธิต**

**เอกสารอื่นๆ ที่ต้องพิจารณา**

* จรรยาบรรณ
* นโยบายการปฏิสัมพันธ์กับ HCP และเจ้าหน้าที่รัฐ
* นโยบายการกำหนดราคาสินค้า

**มีประโยชน์กับคุณอย่างไร**

นโยบายนี้จะช่วยให้พนักงานเข้าใจเกี่ยวกับสินค้าที่ถือว่าไม่มีค่าใช้จ่ายและหลักเกณฑ์ในการจัดหาสินค้า
เหล่านี้อย่างดียิ่งขึ้น นโยบายนี้อธิบายความแตกต่างระหว่างสินค้าที่ไม่มีค่าใช้จ่ายและให้คำแนะนำเพื่อ
ช่วยให้พนักงานของคุณพิจารณาว่าเมื่อใดที่สินค้าที่ไม่มีค่าใช้จ่าย ซึ่งมีวัตถุประสงค์ทางธุรกิจที่ชอบ
ด้วยกฎหมาย มีความเหมาะสม



|  |
| --- |
| **คำอธิบาย**นโยบายการให้ยืม ผลิตภัณฑ์ตัวอย่าง และผลิตภัณฑ์เพื่อการสาธิตกำหนดแนวทางว่าเมื่อใดที่การจัดหาสินค้าที่ไม่มีค่าใช้จ่ายให้แก่ลูกค้าปลายทางเป็นสิ่งที่ยอมรับได้ ลูกค้าปลายทางอาจรวมถึงแต่ไม่จำกัดเพียงผู้จัดจำหน่าย/ตัวแทนจำหน่ายย่อย บุคลากรทางการแพทย์ (HCP) และองค์กรด้านการดูแลสุขภาพ |

**คำแนะนำ**

1. ตรวจสอบให้แน่ใจว่าพนักงานทุกคนรับทราบถึงนโยบายการให้ยืม ผลิตภัณฑ์ตัวอย่าง และผลิตภัณฑ์
เพื่อการสาธิต
2. ตรวจสอบให้แน่ใจว่าพนักงานทุกคนมีความคุ้นเคยกับกฎหมายและกฎข้อบังคับในท้องถิ่นเกี่ยวกับ
ผลิตภัณฑ์ที่ไม่มีค่าใช้จ่าย รวมถึงตัวอย่าง ผลิตภัณฑ์/อุปกรณ์สำหรับการประเมินก่อนที่จะจัดหาให้แก่ HCP

**นโยบายการให้ยืม ผลิตภัณฑ์ตัวอย่าง และผลิตภัณฑ์เพื่อการสาธิต**

**วัตถุประสงค์**

การจัดหาสินค้าที่ไม่มีค่าใช้จ่ายให้ลูกค้าปลายทาง รวมถึงการให้ยืม ผลิตภัณฑ์ตัวอย่าง และผลิตภัณฑ์เพื่อการสาธิต
อาจมีความเหมาะสมในไม่กี่กรณี ข้อมูลด้านล่างสามารถใช้เป็นแนวทางเพื่อช่วยให้เข้าใจความแตกต่างระหว่างสินค้าเหล่านี้
และเมื่อใดที่เหมาะสมที่จะมอบให้ลูกค้าปลายทาง ลูกค้าปลายทางอาจรวมถึงแต่ไม่จำกัดเพียง HCP[[1]](#footnote-1), HCO[[2]](#footnote-2) และ
ผู้จัดจำหน่าย/ตัวแทนจำหน่ายย่อย

**การให้ยืม**

อาจมีการจัดหาสินค้าที่ไม่มีค่าใช้จ่ายด้วยเหตุผลเชิงพาณิชย์ต่างๆ ซึ่งอาจรวมถึงการทดแทนสินค้าที่สูญหาย/เสียหาย การทดแทนหรือการซ่อมแซมอันเนื่องมาจากการละเมิดการรับประกัน การเรียกคืน หรือปัญหาด้านคุณภาพอื่นๆ ของผลิตภัณฑ์ นอกจากนี้ยังสามารถจัดหาอุปกรณ์แบบให้ยืมชั่วคราวได้ในขณะที่กำลังซ่อมแซมผลิตภัณฑ์ หากมี
ข้อตกลงที่เหมาะสม

**ตัวอย่าง**

ตัวอย่างคือผลิตภัณฑ์สิ้นเปลืองจำนวนเล็กน้อยที่จัดหาให้เพื่อให้ HCP ทำความคุ้นเคยและได้รับประสบการณ์ในการจัดการ
กับผลิตภัณฑ์เหล่านั้น วัตถุประสงค์ของตัวอย่างคือเพื่อให้ HCP มีโอกาสสัมผัสประสบการณ์จากผลิตภัณฑ์และเรียนรู้
การใช้งานทางคลินิกอย่างมีประสิทธิภาพและปลอดภัย เราไม่คาดหวังว่าจะได้ตัวอย่างกลับมา เนื่องจากโดยปกติแล้วเป็น
ผลิตภัณฑ์แบบใช้ครั้งเดียว

**ผลิตภัณฑ์/อุปกรณ์เพื่อการสาธิต**

ผลิตภัณฑ์/อุปกรณ์เพื่อการสาธิตเป็นผลิตภัณฑ์ทุนหรืออุปกรณ์ที่จัดหาให้ HCP โดยไม่มีค่าใช้จ่าย วัตถุประสงค์ของ
ผลิตภัณฑ์/อุปกรณ์เพื่อการสาธิตคือเพื่อช่วยประเมินความคิดเห็นของผู้ใช้ในช่วงเวลาที่กำหนดซึ่งเกี่ยวข้องกับวัตถุประสงค์ในการใช้งานผลิตภัณฑ์/อุปกรณ์ ขอแนะนำว่าระยะเวลาในการแสดงความคิดเห็นนี้ไม่ควรเกิน 90 วัน

**การยอมรับและข้อกำหนด**

ควรจัดหาสินค่าที่ไม่มีค่าใช้จ่ายเมื่อมีเหตุผลทางธุรกิจที่ชอบด้วยกฎหมายสำหรับการดำเนินการนี้ และการแจกจ่ายสินค้า
เหล่านี้เป็นไปตามกฎหมาย กฎข้อบังคับ และแนวทางปฏิบัติที่บังคับใช้เท่านั้น สินค้าเหล่านี้ควรช่วยให้ลูกค้าปลายทาง
สามารถระบุได้ว่าต้องการซื้อผลิตภัณฑ์ดังกล่าวหรือไม่ แต่ไม่ได้โน้มน้าวการตัดสินใจของลูกค้าอย่างไม่เหมาะสม ตัวอย่างเช่น

* **การให้ยืม** ควรจัดหาให้เพื่อช่วยแก้ปัญหาคุณภาพของผลิตภัณฑ์และมีข้อตกลงที่เหมาะสมเท่านั้น
* **ตัวอย่าง** ควรจัดหาให้เพื่อให้ผู้ใช้ปลายทางทำความคุ้นเคยกับผลิตภัณฑ์เท่านั้น จำนวนตัวอย่างที่จัดหาให้ควรมี
ความสมเหตุสมผล
* **การประเมินผลิตภัณฑ์/อุปกรณ์** สามารถจัดหาให้ผู้ใช้ปลายทางเมื่อมีวัตถุประสงค์ทางธุรกิจที่ชอบด้วยกฎหมาย
สำหรับกรอบเวลาที่จำเป็นอย่างเหมาะสม ทั้งนี้ขึ้นอยู่กับความถี่ของการใช้งานที่คาดการณ์

ตัวแทนธุรกิจควรได้รับอนุมัติเป็นลายลักษณ์อักษรตามที่กำหนดก่อนที่จะจัดหาสินค้าที่ไม่มีค่าใช้จ่าย และในการดำเนินการนี้ ควรกำหนดวัตถุประสงค์ทางธุรกิจที่เหมาะสมและระยะเวลาที่เกี่ยวข้องกับการจัดหาสินค้านี้

ลูกค้าปลายทางควรได้รับเอกสารที่เป็นลายลักษณ์อักษร โปรดดูตาราง *ข้อกำหนดของเอกสาร*ด้านล่างสำหรับรายการที่ควร
รวมอยู่ในข้อตกลงที่เป็นลายลักษณ์อักษร

1. บุคลากรทางการแพทย์

2 องค์กรด้านการดูแลสุขภาพ [↑](#footnote-ref-1)
2. \*ข้อมูลในเอกสารนี้ไม่ได้มีวัตถุประสงค์เพื่อใช้เป็นรายการที่สมบูรณ์ โปรดดูกฎหมายและกฎข้อบังคับในท้องถิ่นเกี่ยวกับสินค้าที่จัดหาให้
โดยไม่มีค่าใช้จ่าย ซึ่งรวมถึงตัวอย่าง การสาธิต และผลิตภัณฑ์/อุปกรณ์สำหรับการประเมิน [↑](#footnote-ref-2)